**Δημιουργία λογαριασμού χρήστη στο Πανελλήνιο Σχολικό Δίκτυο**

Σύμφωνα με την [**εγκύκλιο**](https://register.sch.gr/students/docs20/39731_psd.pdf)(20/3/2020) του Υπουργείου Παιδείας και Θρησκευμάτων, οι μαθητές/τριες της Πρωτοβάθμιας και της Δευτεροβάθμιας Εκπαίδευσης μπορούν, εάν δεν έχουν ήδη αποκτήσει,  να **αποκτήσουν λογαριασμό χρήστη στο Πανελλήνιο Σχολικό Δίκτυο (Π.Σ.Δ.),** με τον  οποίο μπορούν να έχουν πρόσβαση  στις υπηρεσίες του Πανελληνίου Σχολικού Δικτύου  (<https://www.sch.gr/services>) όπως π.χ. στην τηλεκπαίδευση.

 Η δημιουργία λογαριασμού για τους μαθητές μπορεί να  γίνει από τον γονέα/κηδεμόνα με την παρακάτω διαδικασία:

* Η **εγγραφή** γίνεται από τη σελίδα  <https://register.sch.gr/students>   Στην ίδια σελίδα μπορεί αν φτάσει κάποιος από την πύλη του ΠΣΔ [www.sch.gr](http://www.sch.gr/) ακολουθώντας το σύνδεσμο «Εγγραφή».
* Η εγγραφή γίνεται από τον γονέα ή κηδεμόνα του μαθητή/τριας.  Στη σελίδα υπάρχουν σχετικές **οδηγίες** τις οποίες θα πρέπει να ακολουθήσουν ώστε η εγγραφή να είναι επιτυχής. Δείτε αναλυτικά τον **οδηγό έγγραφής**: <https://register.sch.gr/students/docs20/StudentsRegisterHelp.pdf>
* Απαιτείται η συμπλήρωση του **Αριθμού Μητρώου του μαθητή**.
* Συνιστούμε στον γονέα/κηδεμόνα την αναγκαιότητα ορθής αναγραφής της διεύθυνσης e-mail του καθώς επίσης και του αριθμού κινητού τηλεφώνου, ώστε να είναι εύκολη η ανάκτηση των στοιχείων μαθητικού λογαριασμού σε περίπτωση που αυτά ξεχαστούν.
* Όταν ολοκληρωθεί η εγγραφή του/της μαθητή/τριας θα αποσταλεί **e-mail** με τα στοιχεία εγγραφής στη διεύθυνση e-mail που δήλωσε ο γονέας/κηδεμόνας στην ηλεκτρονική αίτηση.
* Ο **Αριθμός Μητρώου του παιδιού σας** θα σας δοθεί από την προϊσταμένη του Νηπιαγωγείου.

Σε εξαιρετική περίπτωση αδυναμίας του γονέα/κηδεμόνα, η δημιουργία μαθητικού λογαριασμού μπορεί να γίνει από το σχολείο *(με τη σύμφωνη γνώμη του γονέα/κηδεμόνα*).

Η Προϊσταμένη του 1/Θ Νηπιαγωγείου Γρίβας,

Σαριπανίδου Ευγενία